Kenya za ta ci gaba da kyale dakarunta a Somaliya | Labarai | DW | 01.10.2013
Kenya za ta ci gaba da kyale dakarunta a Somaliya
Shugaban Kenya ya sha alwashin ci gaba da tallafa wa gwamnatin Somaliya wajen yaki da al-Shabab.
Shugaba Uhuru Kenyatta na kasar Kenya, ya bayyana cewar, kasar, za ta ci gaba da kyale dakarunta da ke aikin wanzar da zaman lafiya a kasar Somaliya domin taimakawa gwamnatin kasar ta Somaliya wadda ke tangal-tangal ci gaba da tinkarar kungiyar al-Shabab, wadda ta kai hari a kan cibiyar kasuwanci ta birnin Nairobi a ranar 21 ga watan Satumban da ya gabata. Kungiyar ta ce harin, wanda ya yi sanadiyyar mutuwar a kalla mutane 67, martani ne ga dakarun da kasar ta Kenya ta tura a Somaliya da ke makwabtaka da kasar tun a shekara ta 20011. Hakanan kungiyar ta yi wa Kenya kashedin cewar, za ta ci gaba da fuskantar makamancin harin da ta kai a cibiyar kasuwancin - muddin dai ba ta janye dakarunta daga kasar ba. A lokacin wani taron addu'a a wannan Talatar (01. 01. 13), shugaba Kenyata ya ce zai samar da wata hukumar bincike, wadda za ta tantance wuraren da aka samu kuskure ta fuskar tsaro domin kiyaye gaba.
Rahotanni masu dangantaka Kenya, Somaliya
Muhimman kalmomi Kenya, Somaliya
Permalink https://p.dw.com/p/19sJJ
Kenya: An sace baturiyar Italiya 21.11.2018
Wasu 'yan bindiga 8 sun sace ma'aikaciyar da ke aikin koyarwa a wata makarantar gaba da firamare da ke daf da gabar ruwan kasar Kenya, mutum biyar cikinsu har da kananan yara sun jikkata a sanadiyar harbe-harben bindiga.